A4-0271/97

Päätös neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi yhteisön postipalvelujen kehittämistä ja palvelun laadun parantamista koskevista yhteisistä säännöistä (C4-0223/97 - 95/0221(COD))

(Yhteispäätösmenettely: toinen käsittely)

Euroopan parlamentti, joka

- ottaa huomioon neuvoston yhteisen kannan (C4-0223/97 - 95/0221(COD)),

- ottaa huomioon ensimmäisessä käsittelyssä antamansa lausunnon ((EYVL C 152, 27.5.1996, s. 20)) komission ehdotuksesta parlamentille ja neuvostolle (KOM(95)0227) ((EYVL C 322, 2.12.1995, s. 22)),

- ottaa huomioon komission muutetun ehdotuksen (KOM(96)0412) ((EYVL C 300, 10.10.1996, s. 22)),

- ottaa huomioon EY:n perustamissopimuksen 189 b artiklan 2 kohdan,

- ottaa huomioon työjärjestyksensä 72 artiklan,

- ottaa huomioon liikenne- ja matkailuvaliokunnan suosituksen toiseen käsittelyyn (A4-0271/97),

1. Tarkistaa yhteistä kantaa seuraavasti;

2. Pyytää komissiota puoltamaan parlamentin tarkistuksia lausunnossa, jonka komissio antaa EY:n perustamissopimuksen 189 b artiklan 2 kohdan d alakohdan mukaisesti;

3. Pyytää neuvostoa hyväksymään parlamentin tarkistukset, muuttamaan yhteistä kantaa vastaavasti ja antamaan säädöksen lopullisesti;

4. Kehottaa puhemiestään välittämään tämän päätöksen neuvostolle ja komissiolle.

(Tarkistus 1)

Johdanto-osan 27 kappale

>Alkuperäinen teksti>

27) yhteisön sisäisistä ulkomaan postipalveluista perittävä korvaus olisi sovitettava jakelukustannuksiin yksilöityjen laatutavoitteiden mukaisesti, minkä perusteella voidaan luoda sopivia järjestelmiä, joilla varmistetaan, että kustannukset katetaan asianmukaisella tavalla ja jotka liittyvät erityisesti saavutettuun palvelujen laatutasoon, tämän kuitenkaan rajoittamatta Maailman postiliiton säännöistä johtuvien vähimmäisvelvoitteiden soveltamista,

>EP:n äänestyksessä hyväksytty teksti>

27) yhteisön sisäisistä ulkomaan postipalveluista perittävä korvaus olisi sovitettava kattamaan jakelukustannukset, joita yleispalvelun tarjoajalle aiheutuu vastaanottajamaassa; korvauksen olisi myös kannustettava parantamaan ulkomaanpalvelun laatua tai säilyttämään se käyttämällä palvelun laatutavoitteita, minkä perusteella voidaan luoda sopivia järjestelmiä, joilla varmistetaan, että kustannukset katetaan asianmukaisella tavalla, ja jotka liittyvät erityisesti saavutettuun palvelujen laatutasoon, tämän kuitenkaan rajoittamatta Maailman postiliiton säännöistä johtuvien vähimmäisvelvoitteiden soveltamista,

(Tarkistus 2)

3 artiklan 3 kohdan ainoa a alakohta

>Alkuperäinen teksti>

- yhden jakelun jokaiselle oikeushenkilölle tai luonnolliselle henkilölle perillekantona tai poikkeuksellisesti kansallisen sääntelyviranomaisen harkintansa mukaan määrittelemin ehdoin yhden jakelun asianmukaisesti asennettuihin laitteisiin,

>EP:n äänestyksessä hyväksytty teksti>

- yhden jakelun jokaiselle oikeushenkilölle tai luonnolliselle henkilölle perillekantona.

Edellä mainituista tilanteista on ilmoitettava komissiolle ja kaikille kansallisille sääntelyviranomaisille.

(Tarkistus 3)

4 artikla

>Alkuperäinen teksti>

Kunkin jäsenvaltion on aiheelliseksi katsomiaan menettelyjä noudattaen nimettävä yksi tai useampi postialan toimija huolehtimaan yleispalvelun tarjoamisesta ja ilmoitettava komissiolle nimetty toimija tai nimetyt toimijat. Yhteisön lainsäädännön mukaisesti kunkin jäsenvaltion on määriteltävä ja julkaistava yleispalvelun tarjoajan tai tarjoajien velvoitteet ja oikeudet.

>EP:n äänestyksessä hyväksytty teksti>

Kunkin jäsenvaltion on varmistettava, että yleispalvelun tarjoamisesta huolehditaan ja ilmoitettava komissiolle toimista, joita jäsenvaltio on toteuttanut täyttääkseen tämän velvoitteen, ja erityisesti yleispalvelun tarjoajansa/tarjoajiensa henkilöllisyys. Kunkin jäsenvaltion on määriteltävä ja julkaistava yleispalvelun tarjoajan tai tarjoajien velvoitteet ja oikeudet yhteisön lainsäädäntöä noudattaen.

(Tämä tarkistus sisältää 2 artiklan 13 kohtaan ja 5 artiklan 1 kohtaan sisältyvän «yleispalvelun tarjoajan» määritelmän teknisen muutoksen.)

(Tarkistus 4)

7 artiklan 1 kohta

>Alkuperäinen teksti>

1. Siinä määrin kuin yleispalvelun ylläpitämiseksi on tarpeen, yleispalvelun tarjoajalle tai tarjoajille saadaan kussakin jäsenvaltiossa palveluista, lähetysten toimitusnopeudesta riippumatta, varata sellaisten kotimaan kirjelähetysten keräily, lajittelu, kuljetus ja jakelu, joiden hinta on vähemmän kuin viisi kertaa alimpaan painoluokkaan kuuluvan, mahdollisesti käytössä olevan nopeimman vakioluokan kirjelähetyksen normaali hinta ja paino enintään 350 grammaa.

>EP:n äänestyksessä hyväksytty teksti>

1. Siinä määrin kuin yleispalvelun ylläpitämiseksi on tarpeen, yleispalvelun tarjoajalle tai tarjoajille saadaan kussakin jäsenvaltiossa palveluista, lähetysten toimitusnopeudesta riippumatta, varata sellaisten kotimaan kirjelähetysten keräily, lajittelu, kuljetus ja jakelu, joiden hinta on vähemmän kuin viisi kertaa alimpaan painoluokkaan kuuluvan, mahdollisesti käytössä olevan nopeimman vakioluokan kirjelähetyksen normaali hinta ja paino enintään 350 grammaa. Sokeille ja näkövammaisille tarkoitetuissa maksuttomissa postipalveluissa voidaan poiketa paino- ja hintarajoituksista.

(Tarkistus 5)

12 artiklan toinen a luetelmakohta (uusi)

>Alkuperäinen teksti>

>EP:n äänestyksessä hyväksytty teksti>

- yhtenäisen hinnoittelun käyttäminen ei estä yleispalvelujen tarjoajaa/tarjoajia käyttämästä oikeuttaan tehdä yksittäisiä hintasopimuksia asiakkaiden kanssa,